Hoe Dit Werk - Verifi
Home ⁄ Hoe Dit Werk
● Lees en aanvaar die Bepalings & Voorwaardes
● Voltooi die vereiste besonderhede op die aansoekvorm
● Klik op die "Dien In" knoppie
Dis maklik en doeltreffend en dit kos jou nie 'n sent nie. Hou in gedagte dat hierdie 'n veilige webwerf is en jou persoonlike inligting word beskerm. Dis beskikbaar 24 uur 'n dag en sal jou ure se moeite spaar eerder as om al die relevante inligting self te bekom, deur wyse van 'n Finansiële Diensverskaffer (makelaar) of deur die afsonderlike versekering-maatskappye.
Ons kantoor sal jou kontak om enige benodigdhede te verduidelik en normaalweg, binne 48 besigheidsure vanaf jou aansoek, behoort jy 'n omvattende verslag te ontvang via epos. Hierin is alle belangrike inligting
rakende jou lewensversekering- en beleggingspolisse. Vir jou beskerming sal jy ook 'n unieke PIN via SMS ontvang wat jy moet gebruik om die portfolio te ontsluit.
Met hierdie verslag:
● Verifi eer jou lewensversekering- en beleggingspolisse
● Verifi eer jou persoonlike besonderhede
● Verifi eer jou begunstigdes se besonderhede
● Verifi eer dat die korrekte persone gedek word
● Verifi eer wat die versekeringsdekking insluit
● Verifi eer die oorgawe en lening waardes van jou polisse
Daarna mag jy moontlik gekontak word deur 'n Finansiële Beplanningskundige, wat jou van bykomstige raad en inligting kan voorsien ten opsigte van jou lewensversekering polisse en beleggings. Jy is egter onder geen verpligting om gebruik te maak van die raad of dienste van die Finansiële Diensverskaffer nie.
Hoekom sal 'n Finansiële Beplanningskundige my kontak na ek my verslag ontvang het?
Dis belangrik vir meeste mense om voldoende en geskikte lewensversekering te hê. Hierdie dienste kan ingewikkeld wees en daar is baie opsies beskikbaar. 'n FSB-geregistreerde Finansiële Beplanningskundige is die geskikte persoon om jou by te staan met al jou lewensversekering behoeftes. Ons het geaffilieerde Finansiële Beplanners wat jou van die nodige raad kan voorsien, vernaamlik met betrekking tot die volgende:
● Of jy besig is om te veel te betaal vir jou versekeringspolis
● Of jy voldoende dekking geniet om aan jou behoeftes te voldoen
● Of jou bestaande dekking voldoende voordele inhou, relatief tot jou onkoste
● Of enige van jou bestaande lewens- of beleggingspolisse gesedeer is aan 'n finansiële inrigting of 'n
● Of jy toegang het tot die fondse in jou polisse, sou jy dit nodig vind
● Of jou polis dalk 'n hoër kontantwaarde het as die oorgawe waarde
● Of dit moontlik sou wees om jou polis te verkoop vir 'n hoër waarde as wat die uitreikende
maatskappy aanbied, indien jy dit wou doen
Let Wel: Jy is onder geen verpligting, te enige tyd, om die raad van 'n Finansiële Diensverskaffer te volg nie, om enige nuwe lewensversekering- of beleggingspolisse te koop nie, om enige van jou bestaande polisse te wysig nie, of om enige van jou bestaande polisse oor te gee of te verkoop nie.